L'Escola Teatre Serrano presenta l'obra Quins Fantasmes!, a benefici del menjador social de Bunyoleres sense Fronteres
30 maig 2018

## L'Escola Teatre Serrano presenta l'obra Quins Fantasmes!, a benefici del menjador social de Bunyoleres sense Fronteres30 maig 2018Última actualització: 14 juliol 2025

![](../gestion/img/_O__6907-copia.jpg)  
  

El regidor delegat de Cultura, Joan Muñoz; la coordinadora de l'Escola de Teatre Serrano, Ruth Palonés; acompanyats per Trinidad Vidal i Consuelo Vicens, integrants de Bunyoleres sense Fronteres, han comparegut en roda de premsa per presentar la propera obra teatral Quins Fantasmes!, a càrrec dels alumnes de l'Escola de Teatre Serrano.  
La representació tindrà lloc el divendres 1 de juny a la Sala A del teatre Serrano a les 21:00 hores. Les entrades es podran comprar a les taquilles del teatre, així com a la seu de Bunyoleres i en la Casa de la Marquesa a un preu únic de 6 euros. La recaptació es destinarà íntegrament al menjador social de l'associació de Bunyoleres sense Fronteres.  
  
**Joan Muñoz** ha destacat que "_el Teatre Serrano no només és un lloc on s'acullen produccions externes, sinó que té entre els seus objectius fer partícip als ciutadans d'un teatre que és seu, i en aquest sentit s'emmarca aquest projecte que acull és l'escola del Teatre Serrano. Cada any l'escola realitza dos tallers que en finalitzar presenten un treball. En aquesta ocasió representaran la comèdia Quins Fantasmes!"_.

  
Per la seua banda **Ruth Palonés** ha destacat el caràcter social d'aquest esdeveniment que es fa en benefici de la gent que més ho necessita, i que ja s'ha convertit en tot un clàssic. "_L'obra és en to de comèdia, d'un autor desconegut, però molt divertida i aconsegueix mantenir l'espectador en un estat de suspens permanent". Vull agrair a l'autora del cartell, la fotògrafa Ana Belén Tarrazona, col·laboradora habitual de l'escola, el treball realitzat. Finalment ha animat a tota la ciutadania a què vagen al teatre assegurant que "passaran una vetllada molt divertida_".

  
Les representants de Bunyoleres, han expressat el seu agraïment a l'escola de teatre i l'Ajuntament de Gandia per la seua aportació a l'associació, ja que aconsegueixen que tots els anys els espectadors facen el seu donatiu per als més necessitats. "_Aquests diners són invertits en aliments bàsics, bé siga comprant carn, llet o el que faça falta_".

  
Per concloure Joan Muñoz ha esmentat que és una bona manera de visibilitzar la tasca tan important que fan a Bunyoleres sense Fronteres i ha desitjat molta sort als alumnes de l'escola per aquest pròxim divendres.